สาธารณรัฐสังคมนิยมโซเวียตเอสโตเนีย

| สาธารณรัฐสังคมนิยมโซเวียตเอสโตเนีย Eesti Nõukogude Sotsialistlik Vabariik (เอสโตเนีย) Эсто́нская Сове́тская Социалисти́ческая Респу́блика  (รัสเซีย)  |
| --- | --- |
ค.ศ. 1940–1941 ค.ศ. 1944–1990/91
   ธงชาติ (1953–1990)    ตราแผ่นดิน (1940–1990)  
เพลงชาติ: เพลงชาติสาธารณรัฐสังคมนิยมโซเวียตเอสโตเนีย 
ที่ตั้งของสาธารณรัฐสังคมนิยมโซเวียตลิทัวเนียภายในสหภาพโซเวียต
เมืองหลวง และเมืองใหญ่สุด: ทาลลินน์ 59°25′00″N 24°45′00″E﻿ / ﻿59.41667°N 24.75000°E﻿ / 59.41667; 24.75000
ภาษาทั่วไป: ภาษาเอสโตเนียและภาษารัสเซีย
การปกครอง: ไม่มีกำหนดการปกครองด้วยตนเอง รัฐพรรคการเมืองเดียว สาธารณรัฐสังคมนิยมโซเวียต
ผู้นำ:  

• 1940–1941 : Karl Säre
• 1944–1950 : Nikolai Karotamm
• 1950–1978 : Johannes Käbin
• 1978–1988 : Karl Vaino
• 1988–1990 : Vaino Väljas
 
ยุคประวัติศาสตร์: สงครามโลกครั้งที่ 2 · สงครามเย็น

• สหภาพโซเวียตยึดครอง : 16 มิถุนายน 1940
• สถาปนาสาธารณรัฐสังคมนิยมโซเวียต : 21 กรกฎาคม 1940
• ถูกผนวกเข้ากับสหภาพโซเวียตอย่างผิดกฎหมาย (เอสโตเนียยังดำรงอยู่ต่อไป โดยนิตินัย) : 9 สิงหาคม 1940
• นาซียึดครอง : 1941
• สหภาพโซเวียตยึดครองอีกครั้ง : 1944
• คำประกาศอำนาจอธิปไตยเอสโตเนีย : 16 พฤศจิกายน 1988
• การปฏิวัติด้วยการร้องเพลง : 1988
• เปลี่ยนชื่อเป็นสาธารณรัฐเอสโตเนีย : 8 พฤษภาคม 1990
• ถอนการสถาปนาสาธารณรัฐสังคมนิยมโซเวียตเอสโตเนีย : 20 สิงหาคม 1991
• สหภาพโซเวียตรับรอง : 6 กันยายน 1991
 
พื้นที่
1989: 45,227 ตารางกิโลเมตร (17,462 ตารางไมล์)
ประชากร

• 1989 : 1565662
 
รหัสโทรศัพท์: 7 014
ปัจจุบันเป็นส่วนหนึ่งของ:  เอสโตเนีย
สาธารณรัฐสังคมนิยมโซเวียตเอสโตเนีย (อังกฤษ: Estonian Soviet Socialist Republic; เอสโตเนีย: Eesti Nõukogude Sotsialistlik Vabariik, ย่อ: Eesti NSV; รัสเซีย: Эсто́нская Сове́тская Социалисти́ческая Респу́блика) เป็นหนึ่งในสาธารณรัฐสิบห้าแห่งที่ประกอบกันเป็นสหภาพโซเวียตโดยได้รับการบริหารจากรัฐบาลกลางของสหภาพ ในขั้นแรก สาธารณรัฐสังคมนิยมโซเวียตเอสโตเนียถูกจัดตั้งขึ้นในดินแดนของสาธารณรัฐเอสโตเนียเมื่อวันที่ 21 กรกฎาคม ค.ศ. 1940 หลังการรุกรานของกองทัพโซเวียตเมื่อวันที่ 17 มิถุนายน ค.ศ. 1940 และหลังการจัดตั้งรัฐบาลหุ่นเชิดชุดหนึ่ง ซึ่งมีสหภาพโซเวียตหนุนหลังและประกาศให้เอสโตเนียเป็นรัฐโซเวียต ต่อมาสาธารณรัฐสังคมนิยมโซเวียตเอสโตเนียถูกผนวกเข้ากับสหภาพโซเวียตในวันที่ 9 สิงหาคม ค.ศ. 1940 ดินแดนแห่งนี้ยังถูกเยอรมนีนาซีเข้ายึดครองระหว่างปี ค.ศ. 1941–1944 อีกด้วย
หลายประเทศ ไม่ยอมรับว่าการผนวกเอสโตเนียเป็นการกระทำที่ชอบด้วยกฎหมาย โดยบางประเทศรับรองรัฐบาลโซเวียตของเอสโตเนียเฉพาะในทางพฤตินัยเท่านั้น และบางประเทศก็ไม่รับรองเลย นอกจากนี้ บางประเทศก็ยังคงรับรองคณะทูตและกงสุลเอสโตเนียซึ่งปฏิบัติหน้าที่ในนามของอดีตรัฐบาลเอสโตเนียต่อไป นโยบายการไม่รับรองดังกล่าวก่อให้เกิดหลักความต่อเนื่องทางกฎหมายซึ่งยืนหยัดว่า ในทางนิตินัย เอสโตเนียยังคงเป็นรัฐเอกราชที่ถูกยึดครองระหว่างปี ค.ศ. 1940–1991
เอสโตเนียเป็นสาธารณรัฐแรกในเขตอิทธิพลโซเวียตที่ประกาศอำนาจอธิปไตยแห่งรัฐจากรัฐบาลกลางที่กรุงมอสโกเมื่อวันที่ 16 พฤศจิกายน ค.ศ. 1988 ต่อมาเมื่อวันที่ 30 มีนาคม ค.ศ. 1990 สาธารณรัฐสังคมนิยมโซเวียตเอสโตเนียได้ประกาศว่าเอสโตเนียถูกยึดครองมาตั้งแต่ ค.ศ. 1940 และประกาศช่วงเปลี่ยนผ่านสู่การมีเอกราชอย่างสมบูรณ์ สาธารณรัฐสังคมนิยมโซเวียตเอสโตเนียถูกเปลี่ยนชื่อเป็น สาธารณรัฐเอสโตเนีย ในวันที่ 8 พฤษภาคม ค.ศ. 1990 จากนั้นเอกราชของสาธารณรัฐเอสโตเนียก็ได้รับการสถาปนาขึ้นอีกครั้งในวันที่ 20 สิงหาคม ค.ศ. 1991 และสหภาพโซเวียตเองก็รับรองว่าเอสโตเนียเป็นรัฐเอกราชในวันที่ 6 กันยายน ปีเดียวกัน